पाएं अपने शहर की ताज़ा ख़बरें और फ्री ई-पेपरडाउनलोड करें
अस्पतालों में ऑक्सीजन की डिमांड बढ़ने के साथ ही देश के कुछ हिस्सों में आगजनी की घटना भी सामने आई है। इसके चलते चंडीगढ़ में सभी हाॅस्पिटल प्रबंधनों को निर्देश दिए गए हैं कि किसी भी तरह की स्थिति से निपटने के लिए तैयार रहें, साथ ही आगजनी की घटना न हो इसके लिए पूरे इंतजाम किए जाएं। इसको लेकर प्रशासक वीपी सिंह बदनोर ने शनिवार को निर्देश जारी किए हैं।
सभी हाॅस्पिटलों के मेडिकल और पैरा मेडिकल स्टाफ को कहा गया है कि सभी फायर एग्जिट पॉइंट क्लियर होने चाहिए और यहां पर किसी भी तरह की ब्लाॅकेज जैसे ट्राली या स्ट्रेचर वगैरह रखे गए हों तो उनको भी फौरन हटाया जाए। सभी स्टाफ को कहा गया है कि हाॅस्पिटलों में सभी ऑक्सीजन पॉइंट्स को टेक्नीशियन से चेक करवाएं ताकि ये सुनिश्चित हो कि कोई लीकेज ऑक्सीजन की न हो रही हो।
सेक्टर-48 के हाॅस्पिटल में माॅक ड्रिल
इमरजेंसी के लिए कितनी तैयारी है इसको लेकर सेक्टर-48 के हाॅस्पिटल में शनिवार को माॅक ड्रिल की गई। यहां पर फायर सेंसिंग इक्विपमेंट्स को चेक किया गया साथ ही फायर हाइड्रेंट को भी टेस्ट किया गया। इससे पहले इसी तरह से सेक्टर-32 जीएमसीएच में भी माॅक ड्रिल की गई थी।
रोटेरियरन, लायंस क्लब से भी मिनी कोविड केयर सेंटर बनाने की अपील
प्रशासन ने रोटेरियन, लायंस क्लब से भी अपील की है कि वे चंडीगढ़ कोविड केयर सेंटर बनाने के लिए आगे आएं। इसको लेकर एडवाइजर मनोज परिदा ने इंडस्ट्रियलिस्ट्स से कहा है कि वे अपने यहां काम करने वाले कर्मियों का ध्यान भी रखें। शहर में अब तक कई संस्थाएं मरीजों के लिए कोविड केयर सेंटर स्थापित करने में आगे आई है। मरीज बढ़ने से अस्पतालों में आईसीयू बेड की कमी हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn